CELEX: 62011TN0164
Language: sl
Date: 2011-03-16 00:00:00
Title: Zadeva T-164/11: Tožba, vložena 16. marca 2011 – Reddig proti UUNT – Morleys – (Oblika ročaja noža)

21.5.2011   
            
            
               SL
            
            
               Uradni list Evropske unije
            
            
               C 152/25
            
         Tožba, vložena 16. marca 2011 – Reddig proti UUNT – Morleys – (Oblika ročaja noža)
   (Zadeva T-164/11)
   2011/C 152/45
   Jezik, v katerem je bila tožba vložena: angleščina
   
      Stranke
   
   
      Tožeča stranka: Reddig GmbH (Drebber, Nemčija) (zastopnik: C. Thomas, odvetnik)
   
      Tožena stranka: Urad za usklajevanje na notranjem trgu (znamke in modeli)
   
      Druga stranka pred odborom za pritožbe: Morleys Ltd (Preston, Združeno kraljestvo)
   
      Predlogi
   
   Tožeča stranka Splošnemu sodišču predlaga naj:
   
               —
            
            
               Razveljavi odločbo Drugega odbora za pritožbe Urada za usklajevanje na notranjem trgu (znamke in modeli) z dne 15. decembra 2010 v zadevi R 1072/2009-2;
            
         
               —
            
            
               toženi stranki naloži plačilo stroškov postopka pred Splošnim sodiščem in (potencialnemu) intervenientu naloži plačilo stroškov upravnega postopka pred odborom za pritožbe; in
            
         
               —
            
            
               določi datum ustne obravnave za to zadevo, saj Splošno sodišče ne more priti do ugotovitev brez ustne obravnave.
            
         
      Tožbeni razlogi in bistvene trditve
   
   
      Znamka Skupnosti, ki je predmet zahteve za ugotovitev ničnosti: Tridimenzionalna znamka “dolphin„, za blagi iz razredov 6, 8 in 20 – Registracija znamke Skupnosti št. 2630101
   
      Imetnik znamke Skupnosti: Tožeča stranka
   
      Stranka, ki zahteva ugotovitev ničnosti znamke Skupnosti: Druga stranka pred odborom za pritožbe
   
      Obrazložitev zahteve za ugotovitev ničnosti: Stranka, ki zahteva ugotovitev ničnosti je svoj predlog utemeljila z absolutnim razlogom za ničnost na podlagi člena 52(1)(a) v zvezi s členom 7(1)(b), (c), (d) in (e)(ii) Uredbe Sveta (ES) št. 207/2009, in s tem, da je imetnik ravnal v slabi ver ob vložitvi prijave znamke v smislu člena 52(1)(b) Uredbe Sveta (ES) št. 207/2009.
   
      Odločba oddelka za izbris: Ugoditev zahtevi za ugotovitev ničnosti in razglasitev ničnosti registracije znamke Skupnosti v celoti.
   
      Odločba odbora za pritožbe: Zavrnitev pritožbe.
   
      Navajani tožbeni razlogi: Kršitev člena 7(1)(e)(ii) Uredbe Sveta (ES) št. 207/2009, saj je odbor za pritožbe nepravilno razlagal ta člen in nepravilno razlagal zahteve iz sodbe Lego, ki jo je izdalo Sodišče Evropske unije (sodba Sodišča z dne 14. septembra 2010 v zadevi Lego Juris proti UUNT, C-48/09 P).